ลุ้นบ่าย TISCO ดีดบวก! โชว์กำไร Q2 ตามคาด 1.8 พันลบ. หลังปล่อยสินเชื่อเพิ่ม-ตั้งสำรองลด
ลุ้นบ่าย TISCO ดีดบวก! โชว์กำไรไตรมาส 2/65 ตามคาด โต11% แตะ 1.8 พันลบ. จากปีก่อนกำไร 1.6 พันลบ. หลังปล่อยสินเชื่อจำนำทะเบียนผ่านช่องทาง “สมหวัง เงินสั่งได้” เพิ่ม-ตั้งสำรองลดลง ส่วนงวด 6 เดือนแรกกำไร 3.6 พันลบ. เพิ่มขึ้น 6% จากปีก่อนกำไร 3.4 พันลบ.
ลุ้นบ่าย TISCO ดีดบวก! โชว์กำไรไตรมาส 2/65 โต 11% แตะ 1.8 พันลบ. ตามคาด หลังปล่อยสินเชื่อ “สมหวัง เงินสั่งได้” เพิ่ม-ตั้งสำรองลดลง
14 ก.ค. 2565

บริษัท ทิสโก้ไฟแนนเชียลกรุ๊ป จำกัด (มหาชน) หรือ TISCO รายงานผลการดำเนินงานงวดไตรมาส 2/65 สิ้นสุดวันที่ 30 มิ.ย.65 ดังนี้

โดยผลการดำเนินงานงวดไตรมาส 1/65 มีกำไรเพิ่มขึ้น สาเหตุหลักมาจากการปล่อยสินเชื่อเพื่อการอุปโภคบริโภคที่เพิ่มมากขึ้นโดยเฉพาะสินเชื่อจำนำทะเบียนผ่านช่องทาง “สมหวัง เงินสั่งได้” ตามแผนการขยายสาขา ประกอบกับธุรกิจนายหน้าประกันภัยสามารถฟื้นตัวได้ดีที่ร้อยละ 20.2 เป็นไปตามปริมาณการปล่อยสินเชื่อใหม่ที่เพิ่มขึ้น และค่าใช้จ่ายผลขาดทุนด้านเครดิตที่คาดว่าจะเกิดขึ้น (ECL) ปรับตัวลดลง ตามการควบคุมคุณภาพสินทรัพย์อย่างมีประสิทธิภาพ
โดยผลขาดทุนด้านเครดิตที่คาดว่าจะเกิดขึ้น (ECL) ยังคงอยู่ในระดับต่ำที่ร้อยละ 0.3 ของยอดสินเชื่อเฉลี่ย เป็นไปตามคุณภาพสินทรัพย์ที่สามารถควบคุมได้ดีด้วยระดับสินเชื่อที่มีการด้อยค่าด้านเครดิตต่อสินเชื่อรวม (NPL Ratio) ที่ร้อยละ 2.20 ของสินเชื่อรวม อีกทั้ง ความเสี่ยงจากการระบาดของโควิด-19 ปรับตัวลดลง สอดคล้องกับสถานการณ์การระบาดที่คลี่คลายไปในทิศทางที่ดีขึ้น ประกอบกับเงินสำรองของบริษัทยังคงอยู่ในระดับสูง บริษัทจึงลดระดับการตั้งสำรองลงเมื่อเทียบกับช่วงเดียวกันของปีก่อนหน้าและเป็นไปตามคุณภาพของพอร์ตสินเชื่อ ทั้งนี้ ระดับค่าเผื่อผลขาดทุนด้านเครดิตที่คาดว่าจะเกิดขึ้นต่อหนี้ที่ไม่ก่อให้เกิดรายได้ (Coverage Ratio) ยังคงแข็งแกร่งที่ร้อยละ 253.1
ขณะที่ก่อนหน้านี้บริษัทหลักทรัพย์ ดีบีเอส วิคเคอร์ส แนะนำ “ซื้อ” หุ้น TISCO ราคาเป้าหมาย 113 บาท พร้อมคาดการณ์กำไรสุทธิไตรมาส 2/65 เติบโตหนุนโดยการตั้งสำรอง ECL ที่ลดลง โดยประมาณการไว้ที่ 1.8 พันล้านบาท เพิ่มขึ้น 5.6% จากไตรมาสเดียวกันปีก่อน แต่ลดลง 2% จากไตรมาสก่อนหน้า
รวมถึงบริษัทหลักทรัพย์ โนมูระ พัฒนสิน แนะนำ “ซื้อ” หุ้น TISCO ด้วยราคาเป้าหมาย 115 บาท คาดว่าจะมีกำไรสุทธิไตรมาส 2/2565 ที่ 1.76 พันล้านบาท เติบโต 6% เมื่อเทียบกับไตรมาสเดียวกันปีก่อน แต่ลดลง 2% จากไตรมาสก่อนหน้า ตามทิศทางของค่าใช้จ่ายสำรอง
อนึ่งราคาหุ้น TISCO ปิดตลาดภาคเช้าวันนี้ (14 ก.ค.65) อยู่ที่ระดับ 86.25 บาท ลบ 0.50 บาท หรือ 0.58% สูงสุดที่ 86.75 บาท ต่ำสุดที่ 86 บาท ด้วยมูลค่าซื้อขาย 223.42 ล้านบาท